URASIMU FEDHA YA MATIBABU CHUO KIKUU CUHAS-Bugando	.	
Chuo kikuu cha kikatoliki cha sayansi ya Afya na Tiba-Bugando ni miongoni mwa vyuo vya kada ya Afya nchini Tanzania kilichoanzishwa miaka kumi iliyopita kikiwa kama chuo kikuu kishiriki cha chuo kikuu cha mtakatifu Augustino Tanzania(SAUT) na baadaye kilipandishwa hadhi kua chuo kikuu kamili mwaka 2011.Tangu kuanzishwa kwake chuo hiki,kwanza kikiwa kama chuo kikuu kishiriki cha Mtakatifu Augustino mambo mengi yalikwenda sawia lakini Tangu kua chuo kikuu kamili kinachojitegemea mambo mengi yanakwenda kombo tatizo likiwa ni uongozi wa juu wa chuo hiki(Makamu mkuu wa chuo-vice chancellor,Naibu makamu mkuu wa chuo kitengo cha fedha-Deputy vice chancellor Finance).Minong’ono ni mingi miongoni mwa wanazuoni wa chuo hiki,wahadhiri na wafanyakazi mbalimbali wa chuo hiki wakioneshwa kutoridhishwa na namna mambo yanavyokwenda na chuo hiki kinavoendeshwa huku maslahi ya wengi yakipuuzwa na maslahi ya wachache yakitamalaki kinyume na malengo ya Baraza la maaskofu katoliki Tanzania(TEC) walioanzisha na wamiliki wa chuo hiki.Matatizo ni lukuki chuoni CUHAS lakini hili la fedha ya matibabu limeonekana kutovumilika kwani ni uonevu uliodhahiri kwa watanzania masikini wanaosoma chuoni hapo.
		Ifahamike kwamba chuo kikuu CUHAS kijiografia kipo ndani ya Hospitali ya rufaa Bugando jijini mwanza.Hospitali inayohudumia zaidi ya theluthi moja ya watanzania wote kutoka eneo lote la kanda ya ziwa na maeneo mengine ya nchi.Taasisi hizi mbili yaani CUHAS(Catholic University of Health and Allied Sciences) na BMC yaani (Bugando Medical Centre).Ni taasisi zinazomilikiwa zote kwa pamoja na Baraza la maaskofu katoliki Tanzania mantiki ikiwa ni taasisi ndugu lakini uadui baina ya Mkurugenzi mkuu wa BMC na Makamu mkuu wa chuo(VC) wa CUHAS vimefanya taasisi hizi kuwekeana mipaka ya kimaeneo ndani ya eneo la Bugando kitu ambacho ni kinyume na malengo ya wamiliki na waanzilishi wa chuo hiki Baraza la maaskofu katoliki Tanzania na hii imepelekea huduma ya matibabu kwa wanachuo kua ngumu kwa kua kuna ugomvi wa kimaslahi baina ya makamu mkuu wa chuo na mkurugenzi mkuu wa BMC.
		Fedha ya matibabu(Medical capitation) kwa kila mwanachuo anayesoma CUHAS anatakiwa kuchangia shilingi laki mbili(Tshs.200,000/=) kwa kila mwaka wa masomo.Fedha hii huchangiwa na kila mwanachuo pale tu anapojisajili mwanzoni mwa mwaka wa masomo na hairudishwi wala haipelekwi mwaka unaofuata wa masomo endapo mchangiaji husika hatopata maradhi yatakayohitaji matibabu ndani ya hospitali ya Bugando.Mfumo huu una mapungufu yafuatayo,Mosi gharama kubwa ya fedha ya matibabu huku huduma zikiwa duni kinyume na gharama halisi zinazotozwa,pili mchangiaji kutibiwa katika hospitali ya Bugando pekee, akiwa nje ya Bugando mfano wanachuo wakiwa katika mafunzo kwa vitendo(field work) na tafiti(Research) wanachuo hutakiwa kujigharimia wenyewe gharama za matibabu endapo watapata maradhi na hali ni sehemu ya masomo yao,wakati wa likizo ambapo wanachuo wengi hua nje ya chuo lakini hata mwanachuo akiwa likizo ndani ya  jiji la mwanza akifika Bugando kutaka kupata matibabu hukosa kwa kua mfumo unaotumika wa vibali maalumu(Sick sheet) unatolewa kwa wanachuo wakati wakiwa darasani pekee nje ya hapo hakuna huduma,Tatu Ikitokea mwanachuo amepata maradhi ambayo yatamhitaji mgonjwa kwenda kutibiwa katika hospitali ya Taifa au Taasisi mbalimbali kama KCMC n.k mwanachuo hujigharimia mwenyewe kuanzia nauli na gharama za matibabu kule aendako bila Chuo kutoa msaada wowote.Tuna mfano halisi wa mwanachuo mmoja aliyeugua Tatizo la Ini na kwenda kutibiwa Hospitali ya KCMC,moshi.Ameugua mpaka amefariki hukohuko KCMC gharama zote za matibabu zilikua juu yake na ndugu zake lakini mwanachuo huyu masikini alichangia fedha ya matibabu, na licha ya kuchangia yeye mwenyewe marehemu pia wanachuo wote wamechangia laki mbili(Tshs.200,000/-) ambapo kwa takwimu ya wanachuo wanaougua hata robo ya wanachuo wote haifiki,Je fedha hizi zinakwenda wapi mpaka ionekane kuna madeni ya matibabu kwa wanachuo na hali hulipia kila mwaka fedha hizo,Je mpaka kifo kinamkumba mwanachuo huyu alinufaika vipi na fedha ya matibabu aliyochangia chuoni? Kwa kua uongozi wa chuo husema kwa mwanachuo ambaye hataugua mpaka mwaka wa masomo unaisha humchangia Yule anyeugua na kuhitaji matibabu makubwa ndani na nje ya Hospitali ya Bugando.Sasa je,mwanachuo huyu anayeugua na kufariki KCMC,na wengine wengi wanaogharimia matibabu katika Hospitali nyingine nje,ya mwanza je wananufaika vipi na mfumo huu? Je kama kila mwanachuo angekua na bima ya Afya haya yangetokea?
		Kutokana na Kutoelewana baina ya mkurugenzi mkuu wa BMC na Makamu wa chuo  CUHAS imepelekea matibabu kwa wanachuo kua duni kwa kua Hospitali inayohudumia wanachuo ipo chini ya mkurugenzi ambaye hana maelewano mazuri na makamu mkuu wa chuo anayeongoza chuo na pia Mkurugenzi mkuu wa Hospitali ya Bugando analalamika kua anadai chuo fedha nyingi sana za matibabu ambazo wanachuo wamekua wakitibiwa katika Hospitali yake miaka mingi iliyopita.Swali linakuja zinakwenda wapi fedha ambazo kila mwanachuo anachangia mwazoni mwa mwaka wa masomo kwa ajili ya Matibabu? Inakuaje kua kuna madai ya miaka mingi ya gharama za matibabu kutoka kwa uongozi wa Hospitali wakati kila mwaka kila mwanachuo huchangia  shilingi laki mbili(Tshs.200,000/-)?.Kama fedha ni kwa ajili ya matibabu zinakwenda wapi sasa na kupelekea wanachuo kuhangaika katika hospitali za Aga khan,Mwananchi,Kilonzo kwa gharama zao na hali wamechangia fedha ya Matibabu chuoni.Hapa kuna harufu ya ubadhilifu aliodhahiri kwa fedha za wanachuo hawa.Hali hii ilipelekea wanachuo kudai kwa pamoja kujiunga na mfuko wa Taifa wa Bima ya Afya(NHIF) ili kupewa kadi za bima kwa gharama ya shilingi elfu hamsini na mia nne( Tshs.50400/- )tu.Kupitia bima ya afya ya NHIF wanachuo watakua wana uhakika wakupata matibabu katika Hospitali na vituo vya Afya zaidi ya 5000 Bara na visiwani,wakiwa likizo na masomoni,wakiwa katika mafunzo kwa vitendo na tafiti nje ya chuo na nje ya mwanza.Pia wapo wanachuo walio tayari na bima zao za Afya za makazini na za wategemezi wao,bado wanalazimishwa kuchangia shilingi laki mbili(Tshs.200,000/-) kwa matibabu yalayale yanayogharimiwa na Bima zao,huu ni uonevu wa wazi.Kwa walio na Bima tayari wanalazimishwa kuchangia shilingi laki mbili(Tshs.200,000/-)kwa madai eti ni kuwasaidia wengine watakaougua wasio na Bima na lakini iko wazi kwamba Matibabu ya mwanachuo yeyote wa CUHAS ndani ya Hospitali ya Bugando ni duni au haypo kabisa kwa kua uongozi wa Hospitali unalalamika kua haulipwi na chuo gharama za matibabu za wanachuo wanaotibiwa hapo.Tatizo lilikuwepo,lipo na linaendelea kuwepo miaka nenda rudi na wanachuo hawa wanakosa huduma za msingi za matibabu ndani ya hospitali ambayo mmiliki wa chuo na Hospitali ni mmoja.
[bookmark: _GoBack]		Hali hii ilipoendelea kua mbaya wanachuo walianzisha mchakato wa kujiunga wa Mfuko wa Taifa wa Bima ya Afya(NHIF) ambao ulipewa Baraka zote hadi na wamiliki wa chuo maaskofu,Cha kushangaza,Mchakato huu unakwamishwa kwanza, na Makamu mkuu wa chuo(Vice chancellor) anayefahamika kwa jina la (Prof.Jacob Mtabaji), ambaye katika historia ya utumishi wake serikalini akiwa makamu mkuu wa chuo cha muhimbili uongozi wake wa kibabe na wenye siri kubwa kwenye fedha za wanafunzi za mikopo na grant ulipelekea mgomo mkubwa katika chuo cha muhimbili naye kuachishwa kazi kama makamu mkuu wa chuo cha muhimbili(wengi mtakumkumbuka mgomo wa Chuo cha muhimbili ulivotikisa nchi wakati ule na mliosoma muhimbili wakati huo mnapata picha ni mtu wa namna gani anayezungumziwa) ndipo baadaye aliajiriwa CUHAS ambapo kwa mujibu wa taarifa zilizopo ni kwamba anaendeleza yaleyale aliyoyafanya muhimbili wakati ule,kuna malalamiko mengi ya wanachuo juu ya fedha zao za ruzuku(Grant) kutoka wizara ya Elimu zinavyoliwa na madai ya baadhi ya kada zifundishwazo hapo zikiwa hazina walimu wala vifaa mahususi vya kujifunzia,wanachuo wakidai fedha zao huambiwa madai yao hayana msingi kwa upande wa wafanyakazi hali mbaya pia  ,Pili Naibu makamu mkuu wa chuo kitengo cha fedha(Deputy Vice chancellor-Finance) anayefahamika kwa jina la(Father.Ephrem malley)wawili hawa ambao wanaonekana kua kikwazo katika mambo mengi yahusuyo wanachuo. wamediriki kutaka kuukwamisha mchakato wa Bima ya Afya ya NHIF wakishirikiana na mwadili wa wanachuo(Dean of Students) anayefahamika kwa jina la Mr.Kaspar Mapunda.Pamoja na manufaa ya kua na bima ya Afya wawili hawa wameonekana kua vinara wa kuupinga mfumo huu mpya wenye manufaa makubwa kwa wanachuo kwa maslahi yao binafsi kwa kua awali wanachuo wamekua wakilipa shilingi laki mbili( Tshs.200,000/- )ambazo kwa mwaka uliopita kiasi Shilingi milioni mia mbili hamsini na sita na laki nane(Tshs.256,800,000/-) zilikusanywa,Je kwa wanachuo wasiozidi Elfu moja na mia tano,zinakwenda wapi fedha hizi mpaka ionekane kuna madeni yanayodaiwa na BMC kwa ajili ya matibabu ya wanachuo?.Inakuaje mwanachuo mwenye Bima ya Afya alazimishwe kulipa tena fedha ya matibabu shilingi laki mbili(Tshs.200,000/-) na hali muongozo wa serikali ni kua mwanachuo mwenye Bima ya Afya asitozwe gharama yoyote ya matibabu,Je hawa watu wako juu ya sharia na Serikali?.Mfumo wa Bima ya Afya sio mgeni katika vyuo vikuu vya Tanzania kwani chuo kikuu cha Dar es Salaam,Chuo kikuu cha kilimo cha Sokoine,Chuo kikuu cha Mtakatifu Yohana-Dodoma vinatumia mfumo huu ambao una manufaa makubwa kwa wanazuoni hawa wa Elimu ya juu,lakini pia chuo kikuu kishiriki cha matakatifu Fransisko cha Ifakara morogoro ambacho ni familia moja na CUHAS kwani kwa pamoja vinamilikiwa na Barza la maaskofu katoliki Tanzania kipo katika hatua za mwisho kujiunga na mfumo huu,kwanini CUHAS kunakua na ukakasi katika hili kama siyo maslahi binafsi ya hao waliotajwa hapo juu.
		Kuna uimla unaoendelea CUHAS ambao mwisho wake unaweza ukatikisa nchi na kushangaza ulimwengu kwamba yaliyotokea yaliwezekanaje.Madai makubwa ya wanazuoni hawa katika gharama hizi za matibabu ni haya yafuatayo;Mosi,wale wote walio na bima za Afya za mfuko wa Taifa wa Bima ya Afya(NHIF) wasitotwe fedha za matibabu mara mbili kwa kua bima zao zipo kwa ajili, ya matibabu,kwanini watozwe tena fedha ya matibabu na hali tayari wana bima za Afya ambazo huzitumia kila wapatapo maradhi.Pili,Wanachuo wote wasio na bima za Afya waliamua kwa pamoja kujiunga na Mfuko wa Taifa wa Bima ya Afya(NHIF) na wakafuata taratibu zote za kujiunga baada ya kupata Baraka kutoka hata kwa wamiliki wa chuo na uongozi wa chuo kuridhia wakajaza fomu na kukamilisha vizuri,lakini hivi sasa makamu mkuu wa chuo(Prof.Jacob Mtabaji) na Naibu makamu mkuu wa chuo kitengo cha fedha(Ephraim malley) kwa sababu wanazozijua wao hawataki kupeleka NHIF shilingi Elfu hamsini na mia nne(Tshs.50400/-) kwa kila mwanachuo kutoka kwenye shilingi laki mbili(Tshs.200,000/-) ambayo kila mwanachuo amechangia ili kukamilisha mchakato wa kila mwanachuo kupata kadi ya Bima ya Afya itakayomwezesha kupata wigo mpana wa huduma na kugharimiwa zaidi katika matibabu kama ilivyo kwa vyuo vilivyotajwa hapo juu Hakuna sababu za msingi zinazopelekea wao kutaka kuukwamisha mfumo huu wenye tija na mzuri ila ni maslahi ya watu binafsi hasa hao waliotajwa hapo juu yanaonekana kulindwa na si vinginevyo.Serikali kwa ujumla na Idara zake,Wizara ya Elimu na Wizara ya Afya,wanaharakati mbalimbali na wadau wa Elimu ya juu na wamiliki wa chuo yaani Baraza la maaskofu Tanzania mnayo kazi ya kufanya ama kulisemea ama kuchukua hatua stahiki kabla makubwa hayajatokea,hii ni sehemu ndogo tu madai ya wanazuoni hawa…Chukueni hatua stahiki ili kunusuru hali hii.

